Správa zo zahraničnej pracovnej cesty

1.  Účastníci ZPC:

Helena Poláková -VSÚ, Patrik Helmich- riaditeľ kancelárie VSÚ, 
Jana Rovňanová, SVaT 
Ministerstvo školstva, vedy, výskumu a športu SR
Stromová 1, 813 30 Bratislava 
Tel: +421 2 59374 747
jana.rovnanova@minedu.sk
Znalosť jazykov: anglicky – nemecky – francúzsky

2.  Zahraničná pracovná cesta:
štát/mesto: Lucern / Švajčiarsko
Dátum: 31.11.-2.12.2016 
Prijímajúce organizácie: Európska vesmírna agentúra
Účel cesty: Účasť na rokovaní Rady ESA na ministerskej úrovni (Council Meeting at Ministerial Level))

3.  Rámcový program pobytu:
31.12.2016 	– cesta BA – Lucern, stretnutie delegácií 
1.-2.12.2016 	– aktívna účasť na rokovaní Rady ESA
2.12.2016 	– účasť na rokovaní, cesta Lucern - BA

4.  Stručný priebeh rokovaní:

Rokovanie Rady ESA na ministerskej úrovni

I)	Jednotný vesmír v Európe / United Space in Europe

Delegácia SR vedená vedúcou služobného úradu MŠVVaŠ SR Helenou POLÁKOVOU sa zúčastnila v dňoch 1.-2. decembra 2016 zasadnutia Rady Európskej vesmírnej agentúry na ministerskej úrovni v Lucerne, Švajčiarsko.
Ministri zodpovední za vesmírne aktivity z 22 členských štátov ESA spolu so Slovinskom, Kanadou a pozorovateľmi sa stretli, aby rozhodli o budúcich vesmírnych programoch a ich rozpočte. Posledná Rada ministrov ESA sa konala v roku 2014 za Luxemburského predsedníctva, ktoré odovzdalo štafetu španielskemu predsedníctvu. Begona Cristelo Blasco bola zvolená za predsedníčku Rady ministrov do roku 2019, kedy sa bude konať najbližšia Rada v Španielsku.
Generálny riaditeľ ESA v svojej úvodnej prezentácii informoval o nedávno podpísanom Spoločnom vyhlásení ESA a EK k Vesmírnej stratégii pre Európu, v ktorom sú podchytené hlavné vízie stratégie. Jedná sa o data, služby, rozšírenie trhu (Copernicus, Galileo, Egnos, nosiče), ktoré sú relevantné pre ekonomiku EÚ- služby pre občanov a pracovné miesta.
Vízia GR ESA v o blasti space pre Európu a rozvoj ESA tzv. éra „Space 4.0i“stavia na 
štyroch „i“ : inform, innovate, interact, inspire. Budovaním komercionalizácie, účasti, digitalizácie, rastu a pracovných miest – to je koncept „United Space in Europe“.

II)	Statements – informácia ČŠ o dosiahnutom pokroku v oblasti „space“ od poslednej ministerskej rady
Zástupcovia členských štátov a pozorovateľov informovali o pokroku spolupráce jednotlivých krajín s ESA v rokoch 2014 - 2016. Delegácia Slovenskej republiky vo svojom vystúpení zdôraznila, že i keď Slovensko predstavilo svojho prvého astronauta už v roku 1999, účasť v PECS projektoch ESA otvára nové príležitosti rozvoja kozmických aktivít v SR. Ďalšími spomenutými skutočnosťami bol prvý slovenský satelit, vytvorenie národného  registra kozmických objektov ako aj príspevok predsedníctva SR v Rade EÚ  k rozvoju nových vzťahov EÚ a ESA.

III)	Schválenie rozpočtu ESA na roky 2017-2026

Dlhodobý plán ESA (Long Term Plan - LTP) je plánovací nástroj exekutívy ESA a členských štátov na podporu implementácie programov. Obsahuje strategické ciele a priority na najbližších 10 rokov, schválené a navrhované budúce programy a aktivity, ako aj informácie o ich financovaní. Tento dokument zahrňuje aj návrh strategických cieľov a priorít, ktoré  by mali byť v súlade s procesom vytvárania Európskej vesmírnej stratégie a pripravovanom rokovaní Rady ESA na ministerskej úrovni v decembri 2016 vo Švajčiarsku. Obsahuje aj návrhy strategických a programových rozhodnutí  pre ministrom, čím poskytuje stredno- a dlho-dobú perspektívu programov a aktivít ESA. 

Návrh vychádza z kľúčových globálnych trendov do roku 2030, na základe čoho boli určené nasledovné tri ciele:
-maximalizovať integráciu vesmíru do európskej spoločnosti a ekonomiky
-vytvoriť celosvetovo konkurencieschopný európsky vesmírny sektor
-zaistiť európsku autonómiu v prístupe a využívaní vesmíru

Na rokovaní v Lucerne sa jednotlivé členské krajiny zaviazali k financovaniu  povinných a dobrovoľných programov ESA, čím schválili aj predmetný Long Term Plan na obdobie rokov 2017-2026. Členské štáty schválili rozpočet vo výške 10,3 mld eur, ktoré sa investujú v rámci jednotlivých vesmírnych programov do roku 2025 a prijali sa nasledovné rezolúcie:

-„Towards Space 4.0 for a Unite space in Europe“
- úroveň zdrojov ESA voliteľných programov 2017-2021
- GSG (vesmírne centrum v Guiane) 2017-2021
- ESA programy
- ESA „Grand challenge“ – schválené už 30.11.2016 na regulérnej Rade  ESA

Alokované sumy jednotlivých ČŠ umožnia ESA naplniť budúce ciele v sumáre nasledovne:
-maximalizovanie integrácie „space“ do európskej spoločnosti a ekonomiky
 2,5 mld.eur
-posilnenie konkurencieschopnosti európskeho space sektoru ako globálneho hráča 1,4mld.eur
-autonómny prístup do vesmíru a použitie vesmíru v bezpečnom a ochrannom prostredí 1,8 mld. eur
- Foundation: excelentnosť vo vesmírnych technológiach a vede 
4,6 mld.eur

Rozdelené do: 
-voliteľných (family )programov v mld. eur:
Pozorovania Zeme		1370 do r.2025
Telecom	 			1280 do r.2024
Navigácia			69     do r.2021
Výskum				1452  do r.2021
Pordex-podpora ved.progr.  	172    do r.2021
Nosiče				1611  do r. 2023
Vesmírna bezpečnosť		95      do r.2022
Technológie			445    do r.2022

-povinných (mandatory)programov v mld eur:
Veda, výskum, vývoj 		3813 do r.2021

5.  Odporúčané závery:

Na rokovaniach Rady ESA sa prerokováva aktuálny stav vývoja vesmírnych aktivít, dochádza k výmene informácií medzi členskými a pristupujúcimi krajinami. Pre efektívne napĺňanie záväzkov SR v programe ESA PECS je nevyhnutné sa týchto rokovaní naďalej pravidelne zúčastňovať. Najbližšie by sa mali zástupcovia MŠVVaŠ SR zúčastniť na rokovaní Rady ESA na ministerskej úrovni v roku 2019 v Španielsku.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vedy a techniky MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. 

Správu vypracovala: 	Ing. Jana Rovňanová

Dátum: 			05.12.2016

Správu schválil:		Ľubica Pitlová, ROSEZvoVaT
				Marek Hajduk, GR SVT